קרוליין ווזניאקי

קרוליין ווזניאקי (בדנית: Caroline Wozniacki; נולדה ב-11 ביולי 1990) היא טניסאית מקצוענית מדנמרק. היא דורגה במקום ראשון במשך 67 שבועות (11 באוקטובר 2010 - 31 בינואר 2012).

הישג השיא של ווזניאקי הוא זכייה בטורניר גראנד סלאם באליפות אוסטרליה (2018) וזכייה באליפות סבב ה-WTA (2017).

ווזניאקי זכתה ב-30 טורנירים ביחידות בסבב ה-WTA.

קריירה מקצועית
תחילת הקריירה
בשנת 2005 קיבלה ווזניאקי לראשונה כרטיס חופשי לשני טורנירים מסבב ה-WTA, בסינסינטי ובסטוקהולם. בשני הטורנירים הפסידה ווזניאקי בסיבוב הראשון, בסינסינטי לפטי שנידר ובסטוקהולם למרטינה סוחה. בשנת 2006 ווזניאקי הגיעה פעמיים לשלב רבע הגמר בטורנירים מסבב ה-WTA, בממפיס (בו הפסידה לאלופה בדיעבד סופיה ארווידסון) ובסטוקהולם (בו הפסידה לאלופה בדיעבד ג'י ג'נג). כמו כן ווזניאקי זכתה בשנה זאת בטורניר אחד מסבב ה-ITF באיסטנבול.

2007
שנת 2007 הייתה העונה המלאה הראשונה של ווזניאקי בסבב ה-WTA. בשנה זו ווזניאקי הגיעה בפעם הראשונה לשלב חצי הגמר, בטורניר טוקיו (בו הפסידה לוונוס ויליאמס). כמו כן הגיעה ווזניאקי פעמיים נוספות לשלב רבע הגמר, בפאס (בו הפסידה ליואנה ראלוקה אולארו) ובסטוקהולם (בו הפסידה לאלופה בדיעבד אגניישקה רדוונסקה). בשנה זו ווזניאקי שיחקה לראשונה בשלושה טורנירי גראנד סלאם : היא הגיעה לסיבוב הראשון באליפות צרפת הפתוחה (בו הפסידה לנטלי דשי) ולסיבוב השני באליפות וימבלדון (בו הפסידה למארה סנטנג'לו) ובאליפות ארצות הברית הפתוחה בטניס (בו הפסידה לאליזה קורנה). כמו כן ווזניאקי זכתה בשני טורנירים מסבב ה-ITF, באורטיזי שבאיטליה ובלאס וגאס. בשנה זו נכנסה ווזניאקי לראשונה לרשימת מאה הטניסאיות הטובות בעולם, כאשר עלתה מהמקום ה-103 למקום ה-88.

2008
2008 מהווה את שנת הפריצה של ווזניאקי. בשנה זו ווזניאקי זכתה בשלושה תארים מסבב ה-WTA, בסטוקהולם (שם ניצחה את אגנשייקה רדוונסקה בחצי הגמר ואת ורה דושבינה בגמר), בניו הייבן (שם ניצחה את מריון ברטולי ברבע הגמר, את אליזה קורנה בחצי הגמר ואת אנה צ'קבטדזה בגמר) ובטוקיו (שם ניצחה את קאיה קאנפי בגמר). ווזניאקי הייתה לאישה הדנית הראשונה אי פעם שזוכה בתואר יחידות בסבב ה-WTA. ווזניאקי הגיעה לשלב הגמר בטורניר לוקסמבורג (בו הפסידה לילנה דמנטייבה) ולשלב חצי הגמר בטורניר פורטורוז' (בו הפסידה לאלופה בדיעבד שרה אראני). ווזניאקי הגיעה לסיבוב הרביעי באליפות אוסטרליה הפתוחה (שם הפסידה לאנה איבנוביץ') ובאליפות ארצות הברית הפתוחה (שם הפסידה לילנה יאנקוביץ') ולסיבוב השלישי באליפות וימבלדון (שם הפסידה לילנה יאנקוביץ') ובאליפות צרפת הפתוחה (שם הפסידה לאנה איבנוביץ'). בשנה זו ווזניאקי ניצחה לראשונה שחקניות שדורגו בין 20 הראשונות, כאשר ארבעה מתוך עשרת הניצחונות האלה היו על שחקניות שדורגו בין עשר הראשונות (שני ניצחונות על מריון ברטולי, אחד על סבטלנה קוזנצובה ואחד על אגניישקה רדוונסקה). כמו כן ווזניאקי זכתה בטורניר מסבב ה-ITF באודנסה ובתואר זוגות ראשון בטורניר מסבב ה-WTA בבייג'ינג ביחד עם אנבל מדינה גאריגס.

2009
210 px|שמאל|ממוזער|קרוליין ווזניאקי באליפות ארצות הברית הפתוחה בטניס, 2009
גולת הכותרת של ווזניאקי בשנה זו הייתה ההגעה לגמר אליפות ארצות הברית הפתוחה בטניס, בו הפסידה לקים קלייסטרס. ווזניאקי גם זכתה בשנת 2009 בשלושה תוארי WTA נוספים, בחוף פונטה ודרה (הקטגוריה הבינלאומית; ניצחה את אלכסנדרה וזניאק בגמר) שבפלורידה, באיסטבורן (הקטגוריה העליונה; ניצחה את וירז'יני רזאנו בגמר) שבאנגליה ובניו הייבן (הקטגוריה העליונה; ניצחה את ילנה וסנינה בגמר). מלבד הגמר באליפות ארצות הברית הפתוחה הגיעה ווזניאקי בשנת 2009 לשלב הגמר גם בטורנירים בממפיס (הקטגוריה הבינלאומית; הפסידה לוויקטוריה אזרנקה; זכתה גם בתחרות הזוגות ביחד עם אזרנקה), בצ'ארלסטון (הקטגוריה העליונה; הפסידה לזאבינה ליזיקי), במדריד (הקטגוריה העליונה; הפסידה לדינארה סאפינה) ובבסטאד שבשוודיה (הקטגוריה הבינלאומית; הפסידה למריה חוסה מרטינס סאנצ'ס). ווזניאקי העפילה בסוף שנה זו לאליפות סבב ה-WTA, והגיעה עד לשלב חצי הגמר, בו הפסידה לסרינה ויליאמס.

2010
ווזניאקי זכתה ב-2010 בשישה טורנירים מסבב ה-WTA. הזכייה הראשונה התרחשה בחודש אפריל, אז זכתה ווזניאקי בפעם השנייה בקריירה שלה בטורניר שנערך בחוף פונטה ודרה. הזכיות השנייה, השלישית והרביעית התרחשו בחודש אוגוסט. תחילה זכתה ווזניאקי במהדורה הראשונה של הטורניר הביתי שלה בקופנהגן. הטורניר הוא מהקטגוריה הבינלאומית, ווזניאקי ניצחה במשחק הגמר את קלרה זאקופלובה. לאחר מכן זכתה ווזניאקי בטורניר מונטריאול (הקטגוריה העליונה-5), בו ניצחה בשלב הגמר את ורה זבונרבה. בסוף חודש אוגוסט היא זכתה בפעם השלישית ברציפות בטורניר ניו הייבן, לאחר שניצחה בגמר את נדיה פטרובה. הזכייה החמישית והשישית התרחשו בחודש אוקטובר. תחילה ניצחה ווזניאקי בגמר טורניר טוקיו את ילנה דמנטייבה, ולאחר מכן זכתה באליפות סין הפתוחה שנערכה בבייג'ינג לאחר ניצחון בגמר על ורה זבונרבה. בנוסף, הגיעה ווזניאקי בשנת 2010 פעמיים לשלב הגמר בטורניר WTA, בטורניר אינדיאן וולס מאסטרס (הקטגוריה העליונה), בו הפסידה לילנה יאנקוביץ' ובאליפות סבב ה-WTA, בה הפסידה לקים קלייסטרס. פעמיים נוספות הגיעה ווזניאקי לשלב חצי הגמר, בטורניר צ'ארלסטון, בו פרשה במהלך המשחק מול ורה זבונרבה, ובאליפות ארצות הברית הפתוחה, בו הפסידה לזבונרבה. לאחר הטורניר באינדיאן וולס היא עלתה למקום השני בדירוג העולמי. לאחר ניצחונה ברבע גמר באליפות סין הפתוחה עלתה ווזניאקי למקום הראשון בעולם. ווזניאקי היא האישה העשרים במספר שהגיעה לפסגת הדירוג העולמי מאז החלה שיטת הדירוג הנוכחית בשנת 1975, והדנית הראשונה לעשות כן.

2011
210 px|שמאל|ממוזער|קרוליין ווזניאקי במהלך משחקי הבית האירופי/אפריקני מספר 1 של גביע הפדרציה שנערכו באילת, 2011.
בשנה זו זכתה ווזניאקי בשישה טורנירים בסבב ה-WTA. הזכייה הראשונה התרחשה בפברואר בטורניר דובאי לאחר ניצחון בגמר על סבטלנה קוזנצובה. הזכייה העלתה את ווזניאקי בחזרה למקום ראשון בדירוג העולמי. במרץ זכתה ווזניאקי בטורניר היוקרתי שנערך באינדיאן וולס לאחר שגברה בגמר על מריון ברטולי, באפריל היא זכתה בטורניר צ'ארלסטון כאשר גברה על ילנה וסנינה בגמר ובמאי היא זכתה בטורניר בריסל, לאחר שניצחה במשחק הגמר את פנג שוואי מסין בשלוש מערכות. בחודש יוני זכתה ווזניאקי בפעם השנייה ברציפות בטורניר קופנהגן, לאחר ניצחון בגמר על לוציה שפרובה. בחודש אוגוסט זכתה ווזניאקי בפעם הרביעית ברציפות בטורניר ניו הייבן, לאחר ניצחון בגמר על פטרה צ'טקובסקה. בנוסף לכך, הגיעה ווזניאקי בשנת 2011 לשלב הגמר בשני טורנירים. בטורניר דוחה היא הפסידה בגמר לוורה זבונרבה ובטורניר שטוטגרט היא הפסידה בגמר ליוליה גורגס. בשלושה טורנירים נוספים הגיעה ווזניאקי לשלב חצי הגמר - באליפות אוסטרליה הפתוחה, בה הגיעה ווזניאקי לראשונה בקריירה שלה לשלב חצי הגמר (שבו הפסידה ווזניאקי לנה לי), בטורניר רומא בו הפסידה למריה שראפובה שבסופו של דבר זכתה בטורניר ובאליפות ארצות הברית הפתוחה (הפסידה לסרינה ויליאמס).

2012

בשנה זו קרוליין ווזניאקי לקחה חלק בטורנירים רבים של ה-WTA. כמו כן ווזניאקי השתתפה ב-2 גראנד סלאמים - אליפות אוסטרליה הפתוחה והפסידה לקים קלייסטרס ברבע גמר. ברולאן גרוס ווזניאקי הודחה על ידי קאיה קנאפי המדורגת 23 בעולם.

2013

2014

2015

2016

2017

באליפות סבב ה-WTA שנערכה באוקטובר 2017 זכתה ווזניאקי בטורניר לאחר שניצחה בגמר את ונוס ויליאמס בשתי מערכות (4–6, 4-6).

2018
באליפות אוסטרליה הפתוחה שנערכה בינואר 2018 זכתה ווזניאקי בתואר לאחר ניצחון במשחק הגמר על סימונה האלפ מרומניה, שדורגה אז במקום הראשון בעולם, בשלוש מערכות (7–6(7–2), 3–6, 6–4). זו הזכייה הראשונה שלה בטורניר גראנד סלאם, שבעקבותיה העפילה מהמקום השני למקום הראשון בעולם בדירוג העולמי.

2019

2020
בינואר בתום השתתפותה באליפות אוסטרליה הפתוחה, הודיעה ווזניאקי על פרישתה מטניס.

2023

בחודש יוני הודיעה על כוונתה לחזור למשחק פעיל, לעונת המשטחים הקשים הצפון-אמריקאית, שבמרכזה אליפות ארצות-הברית הפתוחה.

גביע הפדרציה
הופעת הבכורה של ווזניאקי בגביע הפדרציה הייתה באפריל 2005, אז היא הפסידה לאנה איבנוביץ' בהפסד של הנבחרת הדנית לזו של סרביה ומונטנגרו.

במשחקי בית אירופה/אפריקה 1 של גביע הפדרציה באילת (2011) ניצחה ווזניאקי את כל שלושת משחקיה ביחידות, אך הפסידה בכל שלושת משחקי הזוגות.

המאזן של ווזניאקי בגביע הפדרציה עומד על 14 ניצחונות (11 במשחקי יחידות ו-3 במשחקי זוגות) מול 8 הפסדים (5 במשחקי יחידות ו-3 במשחקי זוגות).

ביקורת
כמו במקרים של דינארה סאפינה וילנה יאנקוביץ', גם על ווזניאקי נמתחה ביקורת, עד ניצחונה באליפות אוסטרליה הפתוחה בינואר 2018, על כך שהיא הגיעה למקום הראשון בדירוג העולמי מבלי לזכות בתואר גראנד סלאם. בתגובה לביקורת זו יצאה להגנתה של ווזניאקי נשיאת ה-WTA, סטייסי אלאסטר. אלאסטר אמרה ש"שיטת הדירוג מתגמלת את הספורטאיות עבור 12 חודשים של עבודה עקבית", ושווזניאקי "ראויה לתהילה ותירשם בספרה כמספר אחת ראויה ביותר." אלאסטר גם התייחסה לתואר הגראנד סלאם שחסר לווזניאקי, ואמרה שהיא משוכנעת שווזניאקי תזכה בתואר גראנד סלאם בקרוב.

סגנון משחקה
סגנון המשחק שלה היה בדרך כלל הגנתי. ווזניאקי השתמשה בהנפה ייחודית שנותנת הרבה ספין לכדור ולכן בכדורים נמוכים, שלא קופצים הרבה, היא הצליחה ברוב המקרים להשיבם בעוד שבכדורים גבוהים היא התקשתה יותר. ישנם הטוענים שסגנון משחקה ההגנתי מנע ממנה להשיג הישגים רבים יותר, ולהתמודד עם שחקניות התקפיות יציבות, כמו סרינה ויליאמס.

חבטת גב היד שלה נחשבת ליציבה, חזקה, ויעילה יותר מחבטת כף היד שלה, שלוקה בעוצמה שלה.

ווזניאקי נחשבה ל-'Pusher'- דחפנית- סגנון משחק הנחשב להגנתי ביותר.

הישגים בולטים
יחידות
זכיות (24)
לפני שנת 2009 החל משנת 2009 גראנד סלאם (1) אליפות סבב ה-WTA (0) דרג 1 (0) הקטגוריה העליונה - טורנירי חובה (2) דרג 2 (1) הקטגוריה העליונה - פרמייר 5 (3) דרג 3 (1) הקטגוריה העליונה (6) דרגים 4 ו-5 (1) הקטגוריה הבינלאומית (4) סבב ה-ITF (4)

מס'תאריךטורנירמשטחיריבה בגמרתוצאה 1.29 באוקטובר 2006 איסטנבול, טורקיהקשה טטיאנה מאלק2-6, 1-6 2.4 בפברואר 2007 אורטיזי, איטליה שטיח אלברטה בריאנטי6-4, 5-7, 3-6 3.4 במרץ 2007 לאס וגאס, ארצות הברית קשה אקיקו מוריגאמי3-6, 2-6 4.3 באוגוסט 2008 אליפות נורדאה נורדיק לייט הפתוחה, סטוקהולם קשה ורה דושבינה0-6, 2-6 5.23 באוגוסט 2008 ניו הייבן, ארצות הברית (1) קשה אנה צ'קבטדזה6-3, 4-6, 1-6 6.5 באוקטובר 2008 אליפות יפן הפתוחה בטניס, טוקיו קשה קאיה קאנפי2-6, 6-3, 1-6 7.23 בנובמבר 2008 אודנסה, דנמרק שטיח (אולם) סופיה ארווידסון2-6, 1-6 8.12 באפריל 2009 חוף פונטה ודרה, פלורידה, ארצות הברית (1) חימר ירוק אלכסנדרה וזניאק1-6, 2-6 9.20 ביוני 2009 איסטבורן, אנגליה דשא וירז'יני רזאנו6-7(5), 5-7 10.29 באוגוסט 2009 ניו הייבן, ארצות הברית (2) קשה ילנה וסנינה4-6, 2-6 11.11 באפריל 2010 חוף פונטה ודרה, פלורידה, ארצות הברית (2) חימר ירוק אולגה גובורצובה2-6, 5-7 12.8 באוגוסט 2010 קופנהגן, דנמרק קשה (אולם) קלרה זאקופלובה2-6, 6-7(5) 13.23 באוגוסט 2010 מונטריאול, קנדה קשה ורה זבונרבה3-6, 2-6 14.28 באוגוסט 2010 ניו הייבן, ארצות הברית (3) קשה נדיה פטרובה3-6, 6-3, 3-6 15.2 באוקטובר 2010 אליפות טוראי פאן פסיפיק הפתוחה, טוקיו קשה ילנה דמנטייבה6-1, 2-6, 3-6 16.11 באוקטובר 2010 אליפות סין הפתוחה, בייג'ינג קשה ורה זבונרבה3-6, 6-3, 3-6 17.20 בפברואר 2011 אליפות דובאי בטניס, דובאי קשה סבטלנה קוזנצובה1-6, 3-6 18.20 במרץ 2011 אינדיאן וולס מאסטרס, ארצות הברית קשה מריון ברטולי1-6, 6-2, 3-6 19.10 באפריל 2011 צ'ארלסטון, ארצות הברית חימר ירוק ילנה וסנינה2-6, 3-6 20.21 במאי 2011 בריסל, בלגיה חימר פנג שוואי3-6, 3-6 21.12 ביוני 2011 קופנהגן, דנמרק (2) קשה (אולם) לוציה שפרובה1-6, 4-6 22.27 באוגוסט 2011 ניו הייבן, ארצות הברית (4) קשה פטרה צ'טקובסקה4-6, 1-6 23.23 בספטמבר 2012 סיאול, קוריאה הדרומית קשה (אולם) קאיה קאנפי1-6, 0-6 24.21 באוקטובר 2012 מוסקבה, רוסיה קשה סמנתה סטוסור6–2, 4–6, 7–5

הפסד במשחק הגמר (10)
מס'תאריךטורנירמשטחיריבה בגמרתוצאה 1.26 באוקטובר 2008 אליפות לוקסמבורג הפתוחה, לוקסמבורג סיטיקשה (אולם) ילנה דמנטייבה6-2, 4-6, 6-7(4) 2.21 בפברואר 2009 ממפיס, ארצות הבריתקשה (אולם) ויקטוריה אזרנקה1-6, 3-6 3.19 באפריל 2009 צ'ארלסטון, ארצות הבריתחימר ירוק זאבינה ליזיקי2-6, 4-6 4.9 במאי 2009 מדריד, ספרדחימר דינארה סאפינה2-6, 4-6 5.11 ביולי 2009 בסטאד, שוודיהחימר מריה חוסה מרטינס סאנצ'ס5-7, 4-6 6.13 בספטמבר 2009 אליפות ארצות הברית הפתוחה בטניס, ניו יורק, ארצות הבריתקשה קים קלייסטרס5-7, 3-6 7.21 במרץ 2010 אינדיאן וולס מאסטרס, ארצות הבריתקשה ילנה יאנקוביץ'2-6, 4-6 8.31 באוקטובר 2010 אליפות סבב ה-WTA, קטרקשה קים קלייסטרס3-6, 7-5, 3-6 9.26 בפברואר 2011 דוחה, קטרקשה ורה זבונרבה4-6, 4-6 10.24 באפריל 2011 שטוטגרט, גרמניהחימר (אולם) יוליה גורגס6-7(3), 3-6 11.15 באפריל 2012 קופנהגן, דנמרק (3) קשה (אולם) אנגליקה קרבר4-6, 4-6

זוגות
זכיות (2)
לפני שנת 2009 החל משנת 2009 גראנד סלאם (0) אליפות סבב ה-WTA (0) דרג 1 (0) הקטגוריה העליונה - טורנירים מנדטוריים (0) דרג 2 (1) הקטגוריה העליונה - פרמייר 5 (0) דרג 3 (0) הקטגוריה העליונה (0) דרגים 4 ו-5 (0) הקטגוריה הבינלאומית (1) סבב ה-ITF (0)

מס'תאריךטורנירמשטחשותפהיריבות בגמרתוצאה 1.28 בספטמבר 2008 בייג'ינג, הרפובליקה העממית של סין קשה אנבל מדינה גאריגס  האן שיניוןשו יי-פאן 1-6, 3-6 2.21 בפברואר 2009 ממפיס, ארצות הברית קשה (אולם) ויקטוריה אזרנקה  יוליאנה פדאקמיכאלה קרייצ'ק 1-6, 6-7(2)

הפסד במשחק הגמר (1)
מס'תאריךטורנירמשטחשותפהיריבות בגמרתוצאה 1.25 בפברואר 2006 ממפיס, ארצות הברית קשה ויקטוריה אזרנקה  ליסה ריימונדסמנתה סטוסור 6-7(2), 3-6

קישורים חיצוניים











 הערות שוליים 

קטגוריה:טניסאיות דניות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות באולימפיאדת בייג'ינג (2008)
קטגוריה:טניסאיות באולימפיאדת לונדון (2012)
קטגוריה:טניסאיות באולימפיאדת ריו דה ז'ניירו (2016)
קטגוריה:נושאי דגל דנמרק באולימפיאדה
קטגוריה:ילידות 1990
קטגוריה:דנים שנולדו ב-1990
קטגוריה:פורבס 30Under30